Onsdag morgen blev skolepatruljerne ved Solhverv Privatskole i Vebbestrup blev onsdag morgen for en tid afløst af granvoksne betjente fra Nordjyllands Politi. Ikke fordi de unge ikke klarede opgaven godt nok... tværtimod. Det lille optrin var arrangeret for at sige tak og rose de unge for at sikre skolevejen for andre børn. Og den slags deltager Nordjyllands Politi gerne i, lød det fra poliiassistent Peter Vilslev, da der var rundstykker og ros til de unge efter dagens opgave. Dagens besøg i Vebbestrup var et led i den kampagne Rådet for Sikker Trafik og LB Forsikring i år gennemfører i uge 18 for at hylde og takke de mange unge over hele landet, der gør en ekstra indsats for at sikre kammeraternes vej til skole. Normalt hedder kampagnen " Den sureste uge " og gennemføres i uge 5, men i år blev den rykket til uge 18 på grund af corona-situationen og omdøbt til "Velkommen tilbage"

Opsummering:
Onsdag morgen overtog velvoksne betjente skolepatruljernes arbejde ved Solhverv Privatskole i Vebbestrup